[image: ][image: ]

‏י"ח אייר תשע"ח
‏03 מאי 2018


לכבוד 



שלום רב,



הנדון: בקשה לקבלת מידע מכוח חוק חופש המידע, תשנ"ח 1998 – 
בדיקות של משאבות דלק
סימוכין: בקשתך למידע מיום 9.4.18
ראשית, אני מודה על פנייתך אלינו.
לבקשת המידע שהעברת אלינו, שני חלקים:
1. עדכון לגבי תדירות ביצוע בדיקות של משאבות דלק בתחנות השונות.
2. עדכון כיצד יכול הציבור לקבל את רשימת התחנות, בהן המשאבות לא עברו את הבדיקה, באופן שנדרש לבצע בהן התאמה מחדש.
להלן התייחסותנו למידע שקיבלת, בהתאם למענה שהתקבל על ידי המפקח על מידות ומשקלות במשרדנו:
1. במסגרת הבקרה המטרולוגית על פיות הדלק בתחנות הדלק, משתדל האגף למשקלות ומידות במשרד הכלכלה והתעשייה לבצע בדיקות אימות דיוק מחדש לפיות דלק - אחת לשנה. 
לא תמיד מתבצעת הבדיקה בתדירות זו בכל תחנות הדלק, בשל מחסור בכ"א.
2. רשימת תחנות הדלק שלא נבדקו בתוך שנה אינה מתפרסמת, אולם חשוב להדגיש כי אין בעובדה כי תחנת דלק לא נבדקה מיד לאחר שנה, כדי לקבוע דבר על דיוקן של פיות הדלק בה, כמו שלא ניתן לקבוע, ללא בדיקה, כי פיית דלק שנבדקה רק לפני חצי שנה עדיין מדויקת.
בשולי הדברים, אציין כי פקודת המשקלות והמידות מגבילה את מספר בדיקות אימות הדיוק מחדש שניתן לבצע - ללא יותר מבדיקה אחת לשנה.
הנני להודיעך כי לפי סעיף 17 לחוק חופש המידע יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.



בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד מורן הרשקוביץ, הלשכה המשפטית
עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

